ming030890/wiki-yue-high-quality huggingface dataset:
傅韻婷

傅韻婷（英文：Wanting Fu，1992年8月1號—），藝名韻婷，係香港女模特兒，正職係飛機工程師，2021年憑參加ViuTV真人騷選美節目《最後一屆口罩小姐選舉》出名。
2014年，傅韻婷喺香港科技大學工程系畢業，同年加入香港航空做咗飛機工程師，工餘時間接模特兒工作。
傈僳族

傈僳族係中國其中一個少數民族，主要住喺青康藏高原一帶，人口70萬。
傅軍

傅軍，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
傍水

傍水，又叫護壁，係牆嘅下半，通常有四尺高。一尺到兩尺叫矮傍水。牆下半做傍水，一來怕下面易潮起漬，二來怕畀傢俬撞花，所以要同上半有唔同整法。

文
英文傍水叫dado。
前188年

前188年係閏年。

大件事
羅馬共和國同塞琉古帝國統治者安條克三世簽訂咗阿帕米亞和約。
前190年代

前190年代係指前199年去到前190年之間嗰十年嘅年代。
李君妍

李君妍（粵拼：lei5 gwan1 jin4，英文：Aurora Li Kwan In，1992年3月16號—）係香港無綫電視女藝員，2009年參加第24期藝員訓練班出身，2011年參加《功夫新星》做打女而出名，依家主要拍電視劇。

簡歷
李君妍喺香港出世，先後讀過天主教佑華小學同高雷中學，中五畢業考入第24期無綫電視藝員訓練班，做咗無綫電視藝員，2018年3月底由基本藝人合約轉簽經理人合約。
李名覺

李名覺（英文：Ming Cho Lee，1930年10月3號—2020年10月23號）係一位美國華人設計師、舞台設計師同建築師，佢曾經擔任過美國耶魯大學舞台設計系主任。

生平
1930年喺上海出世，祖籍浙江寧波北侖小港。1949年高中輟學後，10月時搬到加州，一開始喺洛杉磯嘅西方學院（Occidental College）做藝術學生（係全校900人之中3位華人之一），嗰時佢開始發展對舞台同戲劇嘅興趣。喺洛杉磯加州大學（UCLA）畢業一年後搬到紐約工作，曾經師事美國一流嘅舞臺設計大師Jo Mielziner。佢嘅第一個舞台設計作品係1962年百老匯嘅The Moon Besieged。
1970年佢嘅舞台設計作品Billy第一次被百老匯聲譽最高嘅東尼獎提名，1983年，佢以Patrick Meyer編劇嘅K2舞台設計獲得東尼獎。此後佢長居紐約，並陸續贏得相當多大獎。包括美國總統傑出貢獻獎、2002年嘅美國國家藝術及人文獎（National Medal of Arts）等。喺美國僅有4位亞洲人獲得國家級藝術類獎章，其中包括李名覺同大提琴演奏家馬友友。李名覺嘅夫人係英國人Elizabeth Rapport（Betsy Lee），有三個仔汝安、汝瑛、汝名。
2013年東尼獎宣佈頒終身成就獎畀三位得獎人，李名覺為其中一位。
李名覺嘅舞台設計作品內容包括有相當多百老匯，芭蕾舞同古典及現代劇，如奧塞羅、馬克白、等待戈多、玻璃動物園、喜福會以及雲門舞集嘅紅樓夢九歌家族合唱等。
李名覺2020年10月23號喺紐約曼克頓病世，終年90歲。

家庭
阿爸李祖法係1919年耶魯大學的畢業生，阿媽係民國名媛唐瑛，舅父係1918年嘅耶魯大學畢業生。
李君夏

李君夏（英文：Li Kwan-ha，1937年7月3號—2017年1月23號）係皇家香港警務處頭一位唐人處長，1989年到1994年在任。佢喺香港出世，祖籍廣東新會七堡，中學同預科分別講英皇書院同伊利沙伯中學，畢業後加入警隊。
李君豪

李君豪，香港親中派政治人物兼證券界生意人，第十三屆港區全國人大代表，老豆係大紫荊勳賢李東海。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
李向玉

李向玉（1953年—）係澳門葡萄牙文教授。1999年9月1號至2018年8月31號，佢做澳門理工學院院長19年。
李亦做過中國政協委員，屬教育界。
李周妍

李周妍，係大韓民國嘅一個女藝人同埋歌手。
李受美

李受美，係大韓民國嘅一個女藝人同埋歌手。
李司棋

李司棋（英文：Louise Lee，1950年9月26號—）係香港女演員。

個人
1997年9月15號李司棋改信基督教。
1999年10月李司棋發現有子宮頸癌，治療期間出現骨枯，一度要用拐杖幫手行路。

屋企
1971年，李司棋同法醫官葉志鵬結婚，1974年生咗個女葉子青，1989年離婚。
1992年同何偉強再婚，但係只係維持咗三年就分居，1999年正式離婚。

演藝事業
李司棋喺1968年用「高荊慧」呢個名參選香港公主，摞咗冠軍，繼而進入娛樂圈，同年喺麗的電視第二期藝員訓練班畢業，及後受蔡和平嘅邀請幫無綫電視《歡樂今宵》演出亦加入過配音組。1969年4月離開無綫，參與電影嘅演出，1971年返返無綫，1976年加盟麗的電視。1978年回歸無綫之後參與演出幾部經典電視劇，當時同汪明荃、黃淑儀譽為電視圈三大阿姐（亦稱為「鎮台三寶」），後期加埋趙雅芝再合稱做「無綫四大當家花旦」。1985年，李司棋成家移民加拿大，到1990年再返香港發展。
浪漫主義

浪漫主義（英文：Romanticism）係18世紀開始西歐嘅藝術、文學同文化運動，跟住1790年工業革命開始一齊，注重用強烈情感做美學經驗嘅來源。
浪漫音謀

《浪漫音謀》（韓文：너의 노래를 들려줘）係韓國KBS喺2019年開始播嘅連續劇，主角係延宇振、金世正、宋再臨、朴芝妍。
浪漫芭蕾舞

浪漫芭蕾舞（粵拼：long6 maan6 baa1 leoi4 mou5；英文：romantic ballet）係 19 世紀早期（浪漫時期）嘅法國起源嘅一套芭蕾舞，到咗今日都仲有發展緊。喺技巧上，呢個時期嘅芭蕾舞最大嘅特徵係開始咗使用腳尖企（en pointe），腳尖企指個舞蹈員腳踭離地，淨係用腳尖支撐全身，腳尖企主要係女舞蹈員做嘅，用意係造出輕盈嘅美感。腳尖企嘅出現大大噉影響咗浪漫芭蕾舞嘅發展：腳尖企引起人注意女舞蹈員嘅輕盈性，所以浪漫芭蕾舞好多時以女舞蹈員做主導，會加埋長嘅芭蕾舞裙，突顯舞蹈員柔軟同柔弱嘅氣質。同時，當時嘅科技演進發明咗煤氣燈，能夠用呢種燈比較柔軟嘅光造出一種神秘感。總體上，呢啲發展令浪漫芭蕾舞同古典芭蕾舞風格上有差異－浪漫芭蕾舞零舍陰柔、輕盈、同具有神秘氣氛。
除此，浪漫芭蕾舞受到當代盛行嘅浪漫主義（Romanticism）影響，鍾意用帶強烈情感嘅主題做佢嘅美學基礎，啲故仔好多時都圍繞住女性靈異生物點整蠱人類嘅男人。例如係成日俾人攞嚟代表浪漫芭蕾舞嘅《芝莎》（Giselle）噉，就有一幕係男主角意外害死咗女主角之後，俾一班生前俾男人呃過嘅女鬼纏繞。

芝莎
内文：芝莎
《芝莎》（Giselle）係由 19 世紀法國大作曲家亞道夫亞當（Adolphe Adam）所作曲嘅一齣芭蕾舞劇。
芝莎故仔大概係噉嘅：第一幕講天真嘅村婦芝莎愛上男主角萊斯（Loys）；萊斯查實係個貴族，真名叫艾伯列特（Albrecht），為咗避開佢未婚妻而假扮農民嚟到山旮旯嘅農村暫住；及後艾伯列特屋企人嚟到農村扚佢返去結婚，而芝莎亦都知道咗真相，冇幾耐芝莎仲死咗（死因視版本而定，多數版本話芝莎天生體質弱，因為受唔住打擊心臟病發）；第二幕講芝莎死咗化成幽靈，並且喺森林撞到一班棄婦嘅幽靈，呢班女鬼生前俾男人呃過，家陣死咗就靠喺森林殺死後生男人嚟出氣；有一日，艾伯列特為咗掃芝莎嘅墓走入去森林，班女鬼想對艾伯列特落手，但芝莎出於愛而出手阻止佢哋，仲救返艾伯列特。對好多評論家嚟講，芝莎嘅女鬼主題係最令人印象深刻嘅：喺所有版本嘅芝莎當中，都會有一個舞段係由扮演艾伯列特嘅男舞蹈員用跳舞表達恐懼等嘅情緒，同時會有班打扮成幽靈嘅女舞蹈員圍住佢跳舞，表達艾伯列特俾女鬼纏繞嘅情節，而芝莎嘅宣傳海報封面多數會係作幽靈打扮嘅女舞蹈員。
芝莎喺好多方面都係典型嘅浪漫芭蕾舞劇：成套劇以一個柔弱嘅女性角色（芝莎）做中心、編舞上重視輕盈性（飾演幽靈嘅女舞蹈員基本上實會想要有輕盈感，所以多數會勁用腳尖企）、而且主題涉及女性靈異生物（女鬼）。
浪漫電影

浪漫電影（粵拼：long6 maan6 din6 jing2，Romance Film）係一種電影類型，通常係描述幾個人之間情情塔塔嘅愛情故仔。
浪澄灣

浪澄灣（英文：The Long Beach）係香港西九龍海邊一組八幢私人豪宅，總共有1,829個單位，地址係海輝道8號。起樓嘅係恆隆地產，2006年起完，2007年至2008年公開賣，冇樓花賣。
隔籬重有五星級會所浪澄會同埋浪澄灣廣場，嗰度有香港教育學院持續專業教育部嘅課室同圖書館。

商場
浪澄灣經海輝道行人天橋行去維港灣，約莫兩分鐘；奧海城一期，約莫六分鐘；行去奧海城二期嘅商場，約莫要十分鐘（先到奧海城一期，經奧運站E出口之天橋到奧運站，再由D出口到二期）。已經有穿梭巴士畀住客去奧海城一期。
喺浪澄灣嘅香港教育學院分部。
浪澄灣第八座外觀。
喺維港灣行去浪澄灣嘅海輝道行人天橋
圖中係浪澄灣向海嘅一個公眾碼頭同海濱公園，背景係浪澄灣隔籬嘅凱帆軒三幢，再遠啲係昂船洲政府船塢。
浪漫詩歌

浪漫詩歌（德文：Lied，眾數：Lieder，意思係 ｢歌｣ 噉解），又有譯做藝術歌，可以跟德文音嗌 lit1 歌，係古典樂入面源自德國嘅一種樂曲，特徵係作嚟想俾人跟住古典樂嚟「唱」詩嘅，通常係俾一位獨唱嘅人喺鋼琴伴奏下唱，形成一首複音音樂。
例如舒伯特嘅名曲《萬福瑪利亞》就係一首好出名嘅 lit 歌，寫嚟係預咗畀一位歌手，通常（但唔一定）係女高音，獨自噉喺樂器嘅伴奏下唱嘅。

簡史
Lit 歌嘅歷史好悠久，起碼可以追溯到去 14 世紀後期，甚至有啲講法話可以追溯到去 12 世紀。而 19 世紀浪漫主義盛行嘅時期廣泛噉畀人覺得係 lit 歌嘅一個高峰期。
浪漫台灣48小時

《浪漫台灣48小時》（英文：When Love Comes Just In Time（EPG用名） / Have Fun In Tainan（網站用名））係香港電視廣播有限公司嘅遊埠節目，由施焯日、蔡景行做主持。節目主持會分別先後同8位臺灣女仔遊臺灣。節目喺2023年10月23號到11月17號逢禮拜一到五20:30到21:00喺J2播。
允升國際控股

允升國際控股有限公司（英文：Vision Fame International Holding Limited，港交所：01315）係香港一間公司，1990年由黃羅輝、何惠泉、鄧德傑等創立，叫「宏宗建築有限公司」。
公司業務包括喺香港、澳門同埋星架坡提供樓宇建造、改建、翻新、改善工程同埋室內裝修工程服務，公司總部喺旺角廣東道1123號福安大廈2樓A室。公司股份喺2012年1月18號，亦即係農曆新年假期前，喺香港交易所主板上市。
兀蘭站

兀蘭站（英文：Woodlands MRT Station，代號：NS9/TE2）係星加坡地鐵南北綫同湯申－東海岸綫嘅地鐵站，1996年2月10號啟用。
元

元即係頭，即係首。元字喺甲骨文從二從人，二其實係甲骨文嘅上字，人嘅上面即係頭 。
因為喺頭，所以引伸做一，開頭開始咁解。頭係重要，亦引伸做大咁解 。
古代有地名國名叫元 ，後來蒙古人建立咗元朝。

部首
《說文解字》唔當佢係部首，歸佢入一部。《康熙字典》削咗個部首而歸佢入儿部。以後中文字典都跟住咁做。

讀音
元係古時係愚袁切，平，元韻，疑 。
氣象台

氣象台，又叫氣象站，係研究同觀測氣象現象嘅地方，有氣壓計、溫度計同雨量計等等儀器。政府嘅氣象台會為公眾報告而家天氣狀況，同會預測將來嘅天氣。
氣象學

氣象學係研究地球大氣層入面唔同現象嘅學科，主要涉及到氣候同天氣。
氣象精靈記

氣象精靈記（平假名：きしょうせいれいき），日本寫気象精霊記，為日本小說系列，歸入輕小說類。作者清水文化，插畫七瀬葵。一九九五年喺富士見開始出版，二〇〇五年停刊。二〇一四年起，作者自費續刊。
書講人間種種天氣，實情係天上氣象精靈作為。
氣管

氣管係呼吸系統一部份，上接喉嚨下接支氣管。
氣象信息

《氣象信息》（粵拼：hei3 zoeng6 seon3 sik1；簡化字：气象信息）係由中國氣象局同國家衛星氣象中心製作，中國中央電視台首播嘅一檔天氣服務節目，主要提供氣象衛星雲圖同分析信息，每期長5分鐘，喺1988年7月1號15:55喺中國教育電視台開播。1990年7月1號喺中國中央電視台第一套節目正式播出，播出時間係每日13:10，之後改做每日15:55播出。2001年7月9號開始喺中國中央電視台第七套節目每日17:55增加重播，2005年9月12號開始撤出央視一套，2006年6月26號因CCTV-7軍事節目改版而停播，之後改版做《沃野天機》（而家嘅《農業氣象》）。
氣球大戰

氣球大戰（英文：Balloon Fight），係由任天堂開發嘅平台遊戲，1985年推出。
氣窿

氣窿（粵拼：hei3 lung1，英文：Stoma），書面語嗌氣孔，係植物用嚟同外界交換氣體同水嘅地方，係一個窿，兩邊有保衛細胞圍住，令到佢可以開同閂。
氣聲

氣聲（粵拼：hei3 seng1；英文：breathy voice）係語音學上講到嘅一種發聲態，聲帶振動，但係畀更多嘅空氣逃離。
氣相色譜法

氣相色譜法（英文：gas chromatography）係色譜法嘅一種常見做法。
前1000年代

前1000年代係指前1009年去到前1000年之間嗰十年嘅年代。
前0年代

前0年代係指前9年去到前1年之間嗰十年嘅年代。
前

前，相對方位之一，後嘅相反，人企正，面對方位。有時指某事未有時。佢嘅意思，有時同先重疊。
科學上，亦以相對方位表示運動。

文
英文前叫front。
灝景灣

灝景灣（Villa Esplanada）係香港新界青衣島東北岸嘅私人樓，喺牙鷹洲街8號。以前係牙鷹洲華潤油庫同埋填海地。
屋苑分3期總共10座樓，第1至第3座係第一期，第5至第7座係第二期，第8至第11座係第三期。
灝景灣有個商場仔，入面有新星海鮮酒家、華潤萬家超級市場同Hair Artist等舖。學之園幼稚園喺商場下面。
屋苑係永達利物業管理（華潤集團子公司）做物業管理。
灣

灣（粵拼：waan1，英文：Bay）係水岸地貌，指岸凹，彎入。勁彎而深入，亦叫澳。海嘅，亦叫海灣。灣凹之故，三面有遮擋，一面出洋面，所以風浪細，水較安定。風浪細而方便停泊，所以泊船，又叫灣泊。亦因風浪細，陸上涌河，沙坭易沉積灣中而成灘。
有啲灣太大太濶，就叫做海。
灘

灘（粵拼：taan1）係水邊沈積物沙石嘅岸，用位置分可以分做海灘、河灘、湖灘；用組成物質分可以分做沙灘、石灘；而可以游水嘅灘就叫泳灘。
維基同享有多媒體嘅嘢：灘
灘淵縣

灘淵縣（越南文：Huyện Than Uyên）係越南萊州省下轄嘅一個縣。
灞橋區

灞橋區係中國陝西西安一個區，總面積322平方公里，人口44萬。
灣仔

灣仔係香港香港島北岸一個地方。北面係維多利亞港，東面係銅鑼灣嘅東角，西面係中環嘅金鐘。南面係灣仔後面嘅半山區。
灣仔響英國得到港島之後，將呢度劃做維多利亞城嘅下環。因為有百幾年歷史，所以呢區有好多古老建築物。至於灣仔北就係塊大填海地皮，發展成商業區，多寫字樓同酒店，香港會議展覽中心都係響灣仔北。
北區 (堺市)

北區 (堺市)係日本楔位文，重未完成，麻煩你幫手補充內容。
元旦

元旦（粵拼：jyun4 daan3）即係公曆嘅新年，係指公曆第一日，亦即係1月1號。通常好多人會響之前嗰晚，亦即係大除夕晚倒數迎接呢一日。
「元旦」嘅「元」係開始嘅意思，而「旦」係日出嘅意思，所以「元旦」就係一年開始嘅意思。
元旦前夕

元旦前夕（粵拼：jyun4 daan3 cin4 zik6），又叫大除夕（daai6 ceoi4 zik6），係指公曆最後一日，亦即係12月31號。嗰晚會有好多人倒數迎接新一年元旦嚟臨。
喺中文語境，「除夕」同「大除夕」有時會撈亂嚟講，農曆除夕同公曆除夕都一樣叫「大除夕」，或者一樣叫「除夕」。
元徽

元徽係劉宋後廢帝劉昱嘅年號，相當於公元473年到477年，前後總共5年。
元恪

元恪（483年—515年2月12號），係北魏第八位皇帝，499年到515年在位，跟諡號叫魏宣武帝。
元恭

元恭（498年—532年6月21號），字修業，北魏獻文帝拓跋弘嘅孫仔（廣陵惠王元羽嘅二仔），係北魏皇帝，531年到532年在位，跟諡號叫魏節閔帝。
元慶

元慶係日本陽成天皇嘅年號，相當於公元877年到885年，前後總共9年。
元斌

元斌（粵拼：jyun4 ban1），係大韓民國嘅一個男藝人同埋演員。
元彪

元彪（Yuen Piu；1957年7月26號—），原名夏令震，係香港男演員，七小福成員。佢喺1970年代到1980年代拍過好多武打電影。
利·湯連臣

（英文：Ray Tomlinson；1941年3月23號—2016年3月5號），全名係利民·沙繆奧·湯連臣（Raymond Samuel Tomlinson），係美國嘅電腦程序師，紐約州阿姆斯特丹城人。曾經喺1971年第一次提出過E-mail而改變咗電腦信息傳送嘅方式。而E-mail地址入面連接戶口同電腦域名之間嘅「@」字就係佢所創。
2016年3月5號，湯連臣因心臟病發喺麻省林肯嘅住所入面死咗，終年74歲。
利他主義

利他主義（粵拼：lei6 taa1 zyu2 ji5），又叫做利他行為，係指一種無私、為他人福利着想嘅行為，用道德判斷，人哋嘅幸福快樂重要過自己。利他主義喺思想同文化入面係一種美德。

嗌法
英文：altruism
嚟自法文 altruisme，
字源係意大利文同早啲嘅拉丁文 alter，係其他、人哋嘅意思。

利他主義嘅動物行為學同生物進化
睇埋：親屬選擇
喺生態入面一個當全部，全部當一個嘅模式影響咗好多生物嘅活動同行為，一個要為全部去死，喺多或單細胞嘅生物都有，喺大體上一個同全部嘅利益係一樣，所以利他主義某程度上係功利主義嘅分支。

強迫型利他
睇埋：真社會性
強迫型利他係動物之間有嘅一種行為，指動物夾硬迫第啲個體做利他行為。例如喺蜜蜂當中，蜂后好多時會夾硬迫啲工蜂唔准生蛋：蜂后曉釋放一種化合物，等佢自己產嘅卵同工蜂產嘅卵有陣唔同嘅除，並且要同佢親嗰啲工蜂搵出工蜂生落嚟嘅卵，並且將呢啲卵食落肚，盡力令到唔會有工蜂生嘅卵孵到出嚟－即係迫啲工蜂集中精神幫手照顧蜂后啲蛋。
刨皮器

刨皮器係種廚房用具，用嚟將蔬菜或者生果刨皮或者刨成薄片。
利亞提斯

利亞提斯（古希臘文：Λαέρτης / Laértēs）係希臘神話裏面統治過伊法基島嘅一個國王，英雄奧德修斯嘅阿爸。
佢有喺奧德修記裏面出現。
利什曼病

利什曼病分類同外部資源一位手背生利什曼病嘅中美洲成人。ICD-10B55ICD-9085疾病DB3266MedlinePlus001386eMedicineemerg/296醫學主題詞D007896Patient UK（英文：Patient UK）利什曼病
利什曼病係由隻叫利什曼原蟲嘅原生動物寄生蟲引發嘅病，可以細分做三類：皮膚利什曼病、粘膜利什曼病同內臟利什曼病，主要係由沙蠅叮咬去傳播。呢種病多數喺中東、東非同南美洲出現。
別認輸

《別認輸》（日文：負けないで），係日本搖滾樂團ZARD嘅第6張細碟。1993年1月27號發行。呢個係ZARD嘅代表作之一同埋銷量最高嘅細碟，亦係日本經典嘅應援歌曲。

概況
ZARD嘅代表歌曲之一，同時亦係最有知名度同最受歡迎嘅歌曲。
呢首歌原本係打算作唱碟（專輯）收錄，之後先細碟化發行。
坂井泉水表示佢當初為呢首歌填詞時係打算寫關於戀愛內容嘅，但佢聽完織田哲郎為佢作好嘅樣本歌後，突然覺得呢首歌「似首應援歌」，於是就改咗去寫應援歌歌詞，為呢首歌填詞享受過平時填詞很多。細碟發行嘅時候，正係團塊Junior世代學生面對升學考試嘅時期，因此產生好大嘅共鳴。
作曲人織田哲郎曾經認為坂井唱得好「奇怪」，但呢首歌就因為坂井獨特嘅唱腔而大熱並無耐成為咗經典。
被用作同社嘅女演員松雪泰子主演嘅富士電視台電視劇《白鳥麗子》嘅主題歌。
1993年2月5號，第5次上朝日電視台音樂節目《MUSIC STATION》演出嘅ZARD就係演唱呢首歌，當時町田文人、道倉康介同埋池澤公隆事實上經已退出樂團，今次亦係ZARD最後一次上電視音樂節目。
細碟發行首個星期喺Oricon公信榜排行第2位，經已創下ZARD當時初動嘅最高紀錄。隨後幾個星期顯示出強大嘅後勁，連續十個星期停留喺Oricon公信榜前10位。喺發行後第四個禮拜，終於奪得冠軍。發行後第八個星期，銷量突破百萬，而且係1993年度日本細碟銷量第6位。總銷量高達164.5萬張，創ZARD最高記錄。
呢首歌作為應援歌曲廣受歡迎，且隨住時間推移越來越經典。1993年嘅日本，正值泡沫景氣爆破冇幾耐，而且進入咗經濟長期停滯嘅「失去的十年」，民眾承受嘅生活同心理壓力大過以往好多，因此呢首歌被譽為係「失去的十年」嘅應援主題歌。
喺日本有好多體育運動，尤其是高校棒球，都好鍾意將這呢歌作為入場式歌曲同應援歌。1997年，文部省將呢首歌列入高校音樂教科書。
2007年ZARD主唱坂井泉水意外逝世後，當年《24小時電視 「愛心救地球」》同埋第58回NHK紅白歌合戰中都設有坂井泉水嘅追悼環節，《別認輸》作為ZARD嘅經典歌曲都有出現。
刨

刨係種架生，專係刨木用，令嚿木變樣。刨過嘅木，會平滑啲，無咁嚡，而嚿木都會薄咗。
刨中間有個凹位，用來放塊五金造嘅刨刀。刨刀尖嗰一邊用來刨嘢。

方向
東方同西方刨嘅方向唔同。東方用刨，由遠方刨向己身，而西方用刨，由己身刨向遠方。
刨冰

刨冰係種冰凍甜品，主要有刨碎咗嘅冰，上面再落糖漿、煉奶、生果等等配料。
曼谷聯

曼谷聯（泰文：สโมสรฟุตบอลทรูแบงค็อก ยูไนเต็ด）係泰國曼谷一間職業足球球會，依家踢緊泰國甲組足球聯賽。
曼谷

曼谷（粵拼：maan6 guk1；泰文：บางกอก，音標：[ɓaːŋ33 kɔːkˀ21]，模擬粵音：baang3 gok6），正式名恭貼瑪哈那空（泰文：กรุงเทพมหานคร，拉丁轉寫：Krung Thep Maha Nakhon，[kruŋ33 tʰeːp41 mɐ21 haː114 nɐ21 kʰon33]， 聽 (幫手·有關)），簡稱恭貼（泰文：กรุงเทพฯ，拉丁轉寫：Krung Thep，[kruŋ33 tʰeːp41]， 聽 (幫手·有關)），係泰國嘅首都。以前華人又稱之為泰京（taai3 ging1）、暹京（暹讀僭，cim3 ging1），廣東話叫濱角（ban1 gok3）。佢係近年全世界訪客熱門嘅旅遊目的地。
曼谷個全名係全世界最長嘅（泰文：กรุงเทพมหานคร อมรรัตนโกสินทร์ มหินทรายุธยามหาดิลก ภพนพรัตน์ ราชธานีบุรีรมย์ อุดมราชนิเวศน์ มหาสถาน อมรพิมาน อวตารสถิต สักกะทัตติยะ วิษณุกรรมประสิทธิ์，拉丁轉寫：Krung Thep Mahanakhon Amon Rattanakosin Mahinthara Yuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit），有48個音節咁多，已經入咗健力士世界紀錄，但外國人都係叫佢做Bangkok（曼谷）。
曼谷係泰國最有錢、最多人嘅城。人口來計係排廿二。雖然登記只有850萬人（實際上應該會多好多），其中300幾萬係華人；但如果計埋坐車來返工嘅人，可以去到1500萬，可以話係世界最密。以經濟數值來計，已經同星架坡差唔多，所以泰國係東南亞一個主要經濟中心，連起高樓嘅速度亦都係世界之冠。

溫度用華氏（℉）嚟記降雨量單位係英吋
曼谷直轄市面積大約1568.7平方公里，喺泰國府面積排名為68位，但係仍然係世界上最大嘅城市之一。
曼谷主要係平原，喺湄南河流域，平均海拔2米左右，所以曼谷成日喺雨季面臨洪水困擾。
曼谷在屬於熱帶莽原氣候，四季如夏，年平均气温摄氏28.9度，但係11月至2月期間早晚有時會比較涼爽。

行政區分
喺開放街圖（Open Street Map）嘅曼谷地圖。
維基遊埠有呢篇旅遊嘅資源：曼谷
大曼谷地域劃分
大曼谷地區喺行政上一共分為五十個區，啲區名分別為：拍那空區、律實區、巴吞旺區、三攀他旺區、挽叻區、然那哇區、挽卿區、拍耶泰區、挽甲必區、拍崑崙區、民武里區、廊祝區、叻甲挽區、吞武里區、空訕區、曼谷蓮區、曼谷艾區、叻巫拉納區、打鄰倉區、匯權區、拍司乍能區、挽坤天區、廊卿區、邦巴沙都拍區、挽是區、挽柯蓮區、拉貼威區、巴威區、空堤區、明拱區、叻拋區、乍都節區、廊曼區、挽拍區、庄湯區、萱鑾區、領亮區、杜色區、農卓區、農鑒區、曬邁區、鼎甸區、鵬昆區、沙吞區、黃襟園區、三攀松區、旺董郎區、空三華區、他威宛他那區、宛他那區。

語言
呢節要加長。
潮州話曾經係曼谷主要語言，二戰之後，政府強迫同化當地潮州人，所以語言轉移到泰文嘅速度好快。今日曼谷主要語言只有三種，泰文、老撾文同緬甸文，泰文係依家當地最普遍嘅語言，但當地方言同標準方式差異好大。曼谷嘅老撾文用泰文字母書寫，係依善地區老撾人暫時嘅工作語言，但泰文母語者有某種程度嘅相互理解性。緬甸文係緬籍外勞使用嘅語言。英文同中文只喺部分旅遊景點使用。
依家幾乎所有華裔泰國人都講泰文。但因為受到潮州話影響，華裔泰國人嘅腔調同慣用語同暹羅族差異好大（首都泰文（中文：首都泰語））。而家係得老年嘅華裔泰國人會用漢語系語言（主要係潮州話）。泰文有諸多特徵畀中文所影響。其中曼谷三攀他旺區耀華力路同石龍軍路唐人街大部分華商開嘅舖頭都有寫住中文同泰文嘅雙語標誌。
曼谷BTS

曼谷BTS（Bangkok Mass Transit System，簡稱BTS），係泰國曼谷嘅集體運輸系統。1999年12月5號通車，家下有素坤逸綫同是隆綫。全長55公里。

車飛
呢節要加長。

單程票
單程票喺自動售票機出售，購買當日有效，出閘時收返。

一日票
一日票喺購票當日有效，可以無限次乘搭曼谷空鐵。

車站
呢節要加長。
曼谷城市軌道交通線地圖
曼蚊

曼蚊（學名： Mansonia），係雙翅目蚊科嘅一個屬。
曼谷唐人街

曼谷唐人街係亞洲其中一個比較大規模嘅唐人街，喺泰國首都曼谷市中心，早喺1782年曼谷開城嗰陣就已經有，住咗唔少潮州人。曼谷唐人街本嚟喺三聘嗰頭，依家就主要喺姚華樂路同渣龍功路嗰頭。
曼諾樓站

曼諾樓站（英文：Manor House tube station）係英國倫敦地下鐵皮卡迪利綫嘅車站，屬第2同3收費區，喺大倫敦哈克尼區同夏靈基區。
東啟德體育館

東啟德體育館，香港室內體育館之一，喺新蒲崗六合街三十號，英文叫Kai Tak East Sports Centre。行政上歸黃大仙區。設施有籃球場、排球場、羽毛球場、壁球場、乒乓球檯、活動室、運動攀登設施。
東四大街

東四大街（粵拼：dung1 sei3 daai6 gaai1；簡化字：东四大街；普通話讀音：dōngsìdàjīe）係中國北京一東西走向同一南北走向嘅主幹道，喺東城區。其中：
南北走向：南邊從東單北大街同金寶街嘅交界開始，一直去到交道口東大街、東直門內大街同雍和宮大街嘅交界。
東西走向：西邊從美術館東街、五四大街同王府井大街嘅交界開始，一直去到東四南、北大街同朝陽門內大街嘅交界。

敘述
馬路分開咗南、北、西三條。除咗南、北兩條係相連之外，凈低嗰條唔相連：
東四南北大街：全長2.8km，闊39米，雙向6車道。
東四西大街：全長700m，闊24米，雙向4車道。

東四大街嘅三條道路，起點到終點
東四南大街：從東單北大街同金寶街嘅交界開始，一直向北去到東四西大街同朝陽門內大街嘅交界。
東四北大街：從東四西大街同朝陽門內大街嘅交界開始，一直向北去到交道口東大街、東直門內大街同雍和宮大街嘅交界。
東四西大街：從美術館東街、五四大街同王府井大街嘅交界開始，一直向東去到東四南、北大街同朝陽門內大街嘅交界。
東四站

東四站（粵拼：dung1 sei3 zaam6；簡化字：东四站）係北京地鐵5號綫同6號綫嘅轉車站，喺東城區東四西、南、北大街同朝陽門內大街嘅交界。其中5號綫喺2007年10月7號營運，而6號綫喺2012年12月30號營運。
東國原英夫

東國原英夫，係日本嘅一個男藝人同埋演員。
東圃

東圃（郵政式拼音：Tung Po）係廣東廣州天河區一個地方。喺大宋年代建立，最初叫東圃村。大明嘉靖年喺村南擴建墟場，叫做東圃墟。
東國製鋼

東國製鋼係大韓民國第一間私營鋼鐵廠，1954年成立。
東園

東園 (廣州)：中國廣東省廣州市嘅一個公眾遊樂場所。
東園 (蘇州)：中國江蘇省蘇州市嘅一間公園。

同佢差唔多名
東園鎮：全中國地區有好多個「東園鎮」嘅名。
東園路：全中華地區有好多條「東園路」嘅馬路。
東園站：全中華地區有好多個「東園站」嘅車站。
東園飯店：法國巴黎嘅一間飯店。
東國大學

東國大學（粵拼：dung1 gwok3 daai6 hok6，韓文：동국대학교）係喺大韓民國首爾嘅一間大學，1906年創校。
周偉淦

周偉淦，JP，湖南衡陽人，香港建制派（商界親中派）政治人、生意人、畫則師。

選舉經歷
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。

屋企
佢有個仔周宇軒，契女吳茂怡。
周健宏

周健宏（Chow Kin Wan，1990年6月19號—）係一名香港籃球員，綽號「肥宏」，司職中鋒，身高1.94米，體重90公斤，被譽為係香港籃壇明日之星、香港隊首席中鋒譚偉洋嘅接班人，未滿20歲已經入選咗香港籃球代表隊，重成為香港籃球總會重點培育對象。
周健宏而家效力緊香港甲一組籃球聯賽球隊南華籃球隊，波衫冧巴81。
周傳雄

周傳雄（1969年6月7號—，英文：Steve Zhou Chuan-xiong），藝名小剛，係台灣男歌手、音樂製作人。佢喺台灣台中神岡出世，喺台灣東南工專畢業。
周兆鴻

周兆鴻，香港親中派政治人物兼天主教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
澳門金沙

金沙（英文：Sands；中文繁稱：澳門金沙（酒店）；英文繁稱：Sands Macao (Hotel)）係個金沙中國嘅架步，起喺澳門半島，響2004年5月18號開張。其中嘅主要生意為金沙娛樂場（英文：Casino Sands），博彩區域面積約為廿一萬二千平方呎；亦設五星豪華級嘅金沙酒店（英文：Hotel Sands）——客房有289間；重有餐廳、水療及文娛等設施；食肆有金沙閣、888自助餐及高雅扒房等。

無視螢幕顯示中獎額為370萬，只肯派30萬
2010年11月13號嘅《蘋果日報》報道
男香港人曾炳榮話：
响2009年12月14號，佢喺金沙娛樂場玩加勒比海撲克，中咗累積大獎；當時巨型電子屏幕顯示，應得金額為370萬。曾興奮到即場向同枱其餘6個賭客，每人送3,000蚊。職員跟住驗牌，大概半個鐘頭之後，竟然話畀佢知，個彩池係同其他賭場連線嘅，而有個人早過佢三分鐘，喺威尼斯人娛樂場中咗獎，贏走嗮嗰筆錢，故此佢只可以拎走由頭計過嘅30萬底價獎金，以及枱面上贏到嘅4萬蚊，一共得34萬。曾認為對方呃佢，於是响隨後嗰兩個鐘頭，喺賭場內不斷就此質疑，並要求攞出證據，可惜不得要領。職員就送出貴賓卡同直升機機票，游説佢袋住先，遲啲再投訴。曾喺無奈之下簽字就範，職員連收據都唔畀張，就由後門送咗佢走。佢一直忿忿不平，响之後嘅半年，走遍澳門各大賭場，了解加勒比海撲克嘅規則……懷疑根本就冇連線呢回事，係呢間賭場棍咗佢；其他賭場嘅大獎底價為100至300萬不等，唔會得30萬咁少。曾又話，响2011年5月，喺另外一間賭場見到有人中咗620萬嘅大獎之後，賭場再開出嚟嘅大獎底價係300萬。佢向賭場投訴多次都冇用，就揾博監局，不過一直冇回音。响2010年11月12號，再去了解時，曾得知單投訴排緊隊等處理，於是向崔世安遞信（由其他職員代接），要求討回公道。佢已經得到嘅獎金，部份用咗嚟還債，其餘嘅喺奔波於香港同澳門期間已經使嗮。
詹培忠表示：
博監局一定要盡快調查，認為呢種累積大獎派彩，賭場實有紀錄，應該向事主出示。
記者指：
連續幾日多次聯絡澳門金沙娛樂場，截至2010年11月12號，都收唔到回覆。

臨派彩至發現賭客未成年，拒磅水74萬
2007年2月21號嘅《蘋果日報》報道：响2007年2月20號，三個香港人——黃姓16歲叫阿彤嘅女仔、佢姓陳嘅阿媽同佢七十多歲嘅外婆一齊喺金沙娛樂場賭錢。阿彤玩老虎機中咗個74萬嘅獎；當時佢同外婆喺埋一齊，陳女士喺第二處。跟住職員嚟到，叫阿彤畀張身份證過佢哋登記；之後話佢唔夠18歲，無獎金收，就趕走咗佢哋兩個，並打電話揾嚟陳女士，將聲稱係阿彤所用過嘅四十多個代幣交低，兼勸佢走。佢哋跟住向賭場及博監局投訴，賭場最終答應調查，並話會响72個鐘頭之後答覆。陳女士個細佬收到求助，就趕去澳門嘞。同日，記者撥輪去賭場查詢，對方話研究同調查緊呢件事，亦會諮詢公司嘅法律意見，以及根據政府博彩法處理。鄭康樂表示：多年前澳門賭場都發生過同類嘅事——有個未成年人偷偷哋竄咗入賭場玩老虎機，中咗大獎，職員打算派彩時發現佢未成年，最後以此為理由冇派彩；睇返阿彤呢單嘢，按法例規定，賭場唔賠都奈佢唔何，不過可以試下打官司，由法庭裁決；然而賭場保安亦有責任，應該查下懷疑唔夠秤嘅人啲身份證。
博監局响2007年2月23號裁決，要賭場將嗰74萬獎金派畀陳女士。雪萬龍指佢哋有調查過，又聽咗多個法律專家嘅意見，重參考埋澳門旅遊娛樂有限公司以前嘅案例，定奪阿彤係合法同冇欺詐噉樣中獎，亦考慮到法律有灰色地帶兼且有嘢唔清晰，而作出呢個決定；而陳女士帶住唔夠18歲嘅阿彤入咗賭場，代表賭場同兩母女都犯咗法——因為冇相關罰則，所以只係向金沙娛樂場作出嚴厲警告，同口頭警告兩人，重提到唔排除發出禁制令嘅可能性——例如唔准陳女士行入澳門任何賭場一排；為免事件重演，該局會盡快建議改好啲法例同建立套規範。當日稍後，賭場仍然指正喺道研究緊，暫時未決定會唔會將啲獎金派畀陳女士。
响2007年2月24號，金沙娛樂場將全筆彩金派畀陳女士。當地賭場隨即紛紛加強管制，避免再出呢種錯。傳媒之後爭相追訪阿彤，然而收穫甚微。

檢查壞機嘅同時，將「freegame」特別獎洗走
响2008年8月，綽號福建霖嘅江湖男猛人喺金沙娛樂場玩老虎機，多次擊中由之隨時可以贏大錢嘅特別獎「freegame」，然而個屏幕忽然之間唔妥，機械亦轉唔停。賭場職員打開架機檢查嘅同時，屏幕資料洗走哂。為此，福建霖向博監局投訴，後嚟被判輸。佢一度怒斥調查人員閉門造車，對賭客唔公平。

開幕日送泥碼謠言
由2004年5月14號或更早開始，唔知乜嘢人經幾個渠道散布謠言，話金沙娛樂場會响開幕日送泥碼，呃到好多想攞着數嘅人走過去；佢哋入咗場先至知道被棍，於是鼓噪起嚟，令到場面一片混亂。

備註
本文金額均為約數，並以港幣計算。「博監局」嘅全名係「博彩監察協調局」。
澳門銀河

澳門銀河渡假城（簡稱：澳門銀河／銀河；英文：Galaxy Macau），係條綜合渡假村，起喺澳門路氹城，其第1期及第2期部件分別於2011年5月15號及2015年5月27號開張，其第3期及第4期部件重未完工。

事
响2022年10月23號，有個約莫35歲嘅外僱男工人喺第4期地盤，操作蜘蛛車時出錯，個胸被夾傷，心跳及呼吸都停咗，之後被送到山頂醫院搶救，响2022年10月24號去世。
响2021年6月11號，喺澳門麗斯卡爾頓酒店3901號房之內，28歲大陸無業男人王（某）單殺死咗37歲大陸女換錢黨王（某）英，跟住肢解成10份，再帶出去棄置，並攞走咗佢帶住，60餘萬嘅港幣現金。响2021年6月12號，死者條屍喺大潭山被發現，兇手過關去咗大陸。响2021年6月13號，兇手喺中山俾珠海市公安捉咗，之後喺大陸被審訊，唔會交畀澳門。
响2021年2月5號，有個30歲嘅外僱男工人喺第3期地盤，用緊鋸木機嘅時候，唔小心切斷咗隻手指，之後依然清醒，被送去鏡湖醫院醫治。
响2019年7月18號，有個男工人喺地盤揸電動唧車時失事，個頭被壓到流血，意識變得模糊，之後被送去鏡湖醫院搶救。

器
賭場——澳門銀河娛樂場（英文：Casino Galaxy Macau）。
酒店——澳門悅榕庄（英文：Banyan Tree Macau）、銀河（英文：Galaxy；葡文：Galáxia）、澳門大倉酒店（英文：Hotel Okura Macau）、澳門JW萬豪酒店（英文：JW Marriott Hotel Macau；葡文：Hotel JW Marriott Macau）及澳門麗思卡爾頓酒店（英文：The Ritz-Carlton Macau）。
泳池——天浪淘園（英文：Grand Resort Deck）——總面積達75,000平方米，入面有全球最長（575米）嘅空中激流、全球最大嘅空中衝浪池及全長150米嘅白沙灘。
餐廳——數目超過120，涵蓋18個中國地方及13國嘅菜式風格。
商場——時尚匯購物中心（英文：The Promenade Shops）——面積超過10萬平方米，貨品牌子超過200。
戲院——銀河影院（英文：Galaxy Cinemas）——舊稱UA銀河影院（英文：UA Galaxy Cinemas），配備3D技術同全球最高解像度嘅4K雷射映畫，設有10間普通放映室、5間貴賓放映室及4個電影廂房，座位數目為1,000。
澳門郊野公園

澳門郊野公園由市政署管理，主要用作康樂同保育用途。

設施
郊野公園內設有野餐區、燒烤區、兒童遊樂場等設施，畀遊人享受大自然。郊野公園裏面有設置路標嘅山徑，有家樂徑、環山徑同健康徑，全部唔崎嶇，畀遊人欣賞大自然同慢步。另外，郊野公園設有苗圃、動物園、觀鳥園、博物館同自然資訊站等，向遊人推廣自然教育。

位置
依家澳門郊野公園全部喺氹仔同路環。
澳門郵電局

郵電局（葡文：Direcção dos Serviços de Correios e Telecomunicações），又叫：澳門郵政（葡文：Correios de Macau）。係澳門特別行政區政府轄下嘅局級政府部門，負責郵政、儲金服務同其發展，同時監管澳門嘅電信業。
郵電廳喺1884年成立，之後升格做郵電司。澳門主權移交之後，改為郵電局。
2000年，郵電局郵政業務移撥畀郵政局，電信方面嘅業務由電信暨資訊科技發展辦公室（之後喺2006年由電信管理局）負責。2017年，郵政局同電信管理局合併，並再次設立郵電局。
佢嘅公眾接待中心喺郵電局大樓，新馬路議事亭前地附近，大樓有葡萄牙特色，係澳門出名地標之一。

郵政系統
截至2014年，澳門一共設有13間郵政局，1間郵政處理及派遞中心，兩個傳統郵亭，30個自動售郵票機，60個郵筒以及1間郵政商店。

傳統郵亭
已終止服務嘅渡船街郵亭
隨住時代發展，郵亭需求下降，郵亭不斷減少到而家得返兩間。依家全澳門只剩下郵政分局同郵箱提供服務。
渡船街郵亭
渡船街
終止服務
大三巴郵亭
大三巴
暫停

郵箱
澳門郵箱以紅色為主色，一共有60個郵箱分佈喺澳門每個地區，為居民提供郵件投遞服務。另外有30個自動售郵票機分佈喺澳門唔同地區提供郵票售賣同郵件投遞服務。
澳門郵政一款舊版郵箱，主權移交前較常見但而家只係得幾個。
而家澳門郵政嘅郵箱
而家澳門郵政嘅自動售郵票機
澶淵之盟

澶淵之盟係北宋同埋遼國（契丹），經過咗25年既戰爭之後，喺1005年（宋真宗景德二年、遼聖宗統和二十三年），雙方喺澶淵（依家既河南省濮陽市）簽既和平盟約。

經過
澶淵之盟示意圖
公元1003年（宋真宗咸平六年），遼蕭太后同埋遼聖宗耶律隆緒用收復瓦橋關（依家既河北雄縣舊南關）做借口，親率大軍南下打宋朝，宋朝大敗，遼軍深入宋境。四月既時候，遼朝既將領蕭撻凜攻破咗遂城（依家既河北徐水縣西遂城），生擒咗宋朝既將領王先知，攻陷咗定州（依家既河北定州市），俘虜咗宋朝雲州既觀察使王繼忠。由於遼軍已經去到黃河沿岸既澶州（依家既河南濮陽），威脅到首都汴京，所以宋朝可以話係朝野震動。宋真宗同埋好多大臣都想南逃避難，王欽若主張遷都去昇州（依家既江蘇省南京市），陳堯叟主張遷都去益州（今四川省成都市）。喺同平章事（宰相）寇準、畢士兩個人大力勸阻，同埋堅持之下，宋真宗去澶州（依家既河南濮陽）督戰，宋真宗無辦法之下同意咗。
遼軍到咗定州，兩軍相峙，蕭太后怕遼軍會腹背受敵，提出和解，初時宋真宗唔制。到咗十一月，遼軍喺朔州俾宋軍打敗，遼軍撤退。遼軍將主力集中喺瀛州（依家既河北省河間市）城下，日夜唔停咁攻城，宋軍守將李延渥死守城池，雙方激戰咗十幾日都維持係僵持狀態。遼軍攻打冀州（依家既河北省衡水市）、貝州（依家既河北省清河縣）同埋德清（依家既河南清奉），三面包圍澶州（依家既河南省濮陽市），宋將李繼隆死守澶州城門。
遼朝既南京統軍使蕭撻凜以為自己好勁，率領幾十個輕騎兵係澶州城下面巡視。宋軍既大將張瓌（有啲講法係周文質）用伏弩射死咗蕭撻凜，佢頭部中箭墜馬，遼軍士氣大挫，蕭太后知道蕭撻凜死咗之後好傷心，仲「輟朝五日」。《遼史》咁寫：
「將與宋戰，（蕭）撻凜中弩，我兵（遼兵）失倚，和議始定。或者天厭其亂，使南北之民休息者耶！」此時宋真宗一行抵澶州。寇準力促宋真宗登上澶州北城門樓以示督戰，「諸軍皆呼萬歲，聲聞數十里，氣勢百倍」。帝還行宮，得知寇準竟然與知制誥楊億在北城城樓上喝酒下棋，泰然自若，十分鎮定。帝喜曰：「準如是，吾復何憂！」

盟約內容
雙方係公元1005年1月（於十二月初）達成停戰協議，曹利用代表宋朝同蕭太后談判，達成協定：
歲幣：宋朝每年送俾遼國十萬兩銀、絹二十萬匹。
稱兄道弟：宋遼兩國結成兄弟之邦，遼聖宗叫宋真宗做大哥，宋真宗叫遼聖宗做細佬，遼聖宗叫李太后做伯母，宋真宗叫蕭太后做叔母。
邊界：宋遼以白溝河做國界（即係話遼放棄咗瀛、莫兩個州），雙方撤兵，兩國沿河既城池，一切如常，邊境唔可以再起新既城同埋開挖河道。
做生意：雙方喺邊境設置榷場，互相做貿易生意。
澹臺氏

澹臺（粵拼：taam4 toi4）係唐人姓氏，喺《百家姓》裏頭排第421位，依家經已冇乜人用。
呢篇澹臺氏係同姓氏有關嘅楔位文章，重未寫完嘅。麻煩你幫手充實佢。
澳門選舉

澳門選舉制度係嚟自葡萄牙統治澳門嗰時建立嘅。

由來
葡萄牙爆發革命之後推翻薩拉查統治嘅獨裁政權，之後葡萄牙政府就話實行「非殖民化」嘅政策，葡萄牙被逼放棄晒海外啲殖民地，搞到世界上好多嗰葡萄牙屬地都紛紛從葡萄牙獨立出嚟，繼安哥拉同莫三鼻給獨立之後，葡萄牙承認澳門唔係葡萄牙嘅殖民地，而係葡萄牙幫中國管理澳門，係特殊地區嚟，唔再將澳門當為殖民地或者叫「澳門省」，而係另行制定一份同澳門特殊情況適應嘅章程」，即係《澳門組織章程》，而呢份嘢就係奠定咗今後澳門選舉發展同規模。
份嘢入面嘅有關選舉大致內容：
澳門每四年選一次立法會議員。
澳門立法會選舉制度係用漢狄法，即係第一個候選人攞到嘅票數除一，第二個就除二，第三個就除三，一直咁計落去。
澳門立法會有一定數量議員由澳督委任。
之後一直到1992年嘅立法會選舉有民主派嘅第三個候選人都贏出，之後立法會多個政黨就拎呢份嘢出嚟修法，將漢狄法改良，以等比方法嚟除候選人得票，即係由第三個候選人開始就除四，第四個就除八，第五就除十六，即1、2、4、8、16、32...，一直咁計落去。
1999年12月20號澳門回歸，之後就由《澳門基本法》取代《澳門組織章程》，選舉大容大致一樣，只係畀人改咗小小嘢，由澳督委任一定數量議員改由行政長官委任，同時亦增加咗四大界別嘅選舉委員會嚟選澳門行政長官。
2012年8月29號立法會通過政改，又畀人叫做加二加二加一百，即係由2013年立法會選舉同2014年行政長官選舉開始，立法會直選加兩席、間選加兩席，行政長官選舉委員會成員加多一百人落去。
勁撳

勁撳（spamming）喺打機用語上指玩家勁喺度做同一個動作；例如一隻網上遊戲，有個玩家係噉向隊友傳「hello」嘅訊息。
勁歌·金曲

《勁歌·金曲》係香港歌手古巨基嘅新曲加精選專輯，喺2005年2月4號推出。
勁揪俠

《勁揪俠》（英文：Kick-Ass）係套喺2010年上畫嘅美國超級英雄片，馬菲域肯執導，艾倫莊遜主演。
勁歌金曲

《勁歌金曲》（英文：Jade Solid Gold，JSG）係一個喺香港電視史上相當長壽嘅音樂節目，由電視廣播有限公司製作。呢個節目總共播咗41年7個月，成為全球最長壽嘅華語音樂節目，而從意義上嚟睇，現時喺無綫收費電視內播放嘅華語音樂頻道「無綫音樂台」，可算係《勁歌金曲》節目嘅延伸。

史
勁歌金曲喺1981年10月10號播出第一集，當時第1代嘅節目主持人係蔡楓華（據知亦係任期最長嘅一位），並喺逢星期六晚九點左右播映，節目嘅內容以訪問歌手，以及播放過去一個禮拜內嘅新歌MTV為主。起初並無一個正式嘅頒獎典禮，直到1984年1月28號，至開始舉辦1983年度《十大勁歌金曲頒獎典禮》，至1986年2月1號設立「勁歌金榜」，呢個「傳統」一直維持到而家。
1981年至1990年中，《勁歌金曲》以現場直播方式，邀請歌星亮相表演。1990年中期開始，轉為訪問歌星同埋播放歌曲嘅錄影節目，較後時期轉返做歌星亮相表演方式，但大多數係錄影播出（「季選」除外）。節目形式大致係同歌手玩遊戲，噉亦引嚟歌手謝霆鋒批評過節目無聊。
2004年改為星期日晚7點35分播出時，曾經一度以現場直播方式播出，但喺2005年隨著《勁歌金曲》改喺逢星期三晚11點05分播出，轉返做錄播。另外高清翡翠台會喺星期日播出一個鐘完整版嘅《勁歌金曲》，同樣係錄播。2009年2月2號起，無綫電視晚間新聞提早播出，勁歌金曲因而再進行再調動至逢星期六晚7點35分現場直播。2009年7月，勁歌金曲再次改為錄影播出。
2010年9月，因為香港電台時段對調，《勁歌金曲》10月2號起再次改為逢星期六晚7點30分播出。2011年3月，《勁歌金曲》改為逢星期六晚7點播出。
2011年5月，《勁歌金曲》播映時間將改為逢星期六下晝5點30分到6點。

HKRIA版權風波
2009年至2013年期間，香港音像聯盟（HKRIA）就旗下成員唱片公司嘅音樂作品版權收費問題，同無綫電視唔啱牙。期間香港環球唱片（包括環球、寶麗金、新藝寶、正東）、索尼音樂娛樂（香港）（包括新力、博德曼、藝能動音）、香港華納唱片（包括華納、金牌大風）、百代唱片（香港）（剩係包括百代）同埋種子博美娛樂（前四者係比較早期加入，最後者係後期加入）呢五間唱片公司旗下歌手包括香港環球唱片代表譚詠麟、鍾鎮濤、李克勤、張學友、陳奕迅、張敬軒、陳慧琳、陳秋霞、區瑞強、關正傑、關淑怡、陳慧嫻；香港華納唱片代表葉蒨文、許廷鏗、林欣彤、呂方、郭富城、杜麗莎、吳雨霏、小肥、鄭秀文、方力申、鄧麗欣；索尼音樂娛樂（香港）代表徐小鳳、林志美、蔡楓華、劉美君、甄妮、盧巧音、王秀琳、孫耀威、高皓正、鄧穎芝；同埋百代唱片（香港）代表顧媚、葉振棠、葉麗儀、盧冠廷、黃敏華、葉德嫻、陳司翰同葛蘭都無得喺TVB唱歌、露面及接受訪問，佢哋啲歌都無得喺「勁歌金榜」得到任何排名。亦有上述歌手因為唱咗好多年，要俾機會啲新人，所以無得上TVB嘅講法。[未記出處或冇根據]風波亦教識好多人聽歌同追星都要緊貼時代同潮流。[未記出處或冇根據]
期間，TVB亦多咗啲機會走去「捧紅」新晉歌手，亦都間接令節目變新人、自家歌手同自家藝人嘅天下，更加令正視音樂喺2013年變成星夢娛樂。[未記出處或冇根據]有越來越多00後亦自己作歌，希望上到「勁歌金榜」。[未記出處或冇根據]
2014年，周柏豪憑《同行》回歸勁歌金曲，做咗第一位回歸勁歌金曲嘅四大歌手（佢係華納唱片代表。），然後有李克勤、張學友、陳奕迅、徐小鳳等人回歸。HKRIA雖然喺2017年再同TVB唔啱牙，但嗰間公司喺2021年2月尾都係正式同TVB和好。

大改革同停播
2021年曾志偉入主無綫電視後，一度為《勁歌金曲》搞大改革，並安排喺禮拜日21:30到22:30播一個鐘，同隔籬台ViuTV音樂節目《Chill Club》正面交鋒，不過改革約莫半年之後就打回原形，逐漸縮短成臨停播前逢禮拜六23:00播15分鐘。2023年5月20號，《勁歌金曲》播出最後一集，而5月21號播出特備節目《勁歌43年情．讓音樂高飛》，宣告《勁歌金曲》正式結束。不過同一時段用《勁歌金榜》個名義繼續播出，變成齋數榜嘅節目。
勁歌金曲頒獎典禮

《勁歌金曲頒獎典禮》（英文：Jade Solid Gold Best Ten Music Awards Presentation）由香港無綫電視主辦，1984年1月28號首次舉行，一直舉辦到而家。頒獎禮通常喺紅磡香港體育館舉行，無綫電視翡翠台作現場直播（2008年起，高清翡翠台加入聯播），喺頒獎典禮舉行之後會喺中國中央電視台國際頻道、綜合頻道、綜藝頻道，以及一啲喺海外嘅中文電視頻道播出。
自1984年度開始嘅「最受歡迎男／女歌星」，其中得獎結果以往會成為全場最注視嘅焦點，被視為邊個係香港樂壇嘅天王同天后。
而被譽為五大獎項嘅「亞太區最受歡迎男／女歌星」前身係「國內最受歡迎香港男／女歌星獎」，而且只喺1993年度設立過，分別由劉德華同埋王靖雯奪得；喺1994年度開始改名為「亞太區最受歡迎香港男／女歌星」到2011，2012年度再次改名為「亞太區最受歡迎男／女歌星」到而家，被視為邊個係帝王同帝后。
2009年度十大勁歌金曲頒獎典禮，因為無綫電視同四大唱片公司不和，所以成個頒獎典禮得番英皇娛樂同細公司歌手喺度，差唔多所有獎都係英皇同無綫電視歌手攞晒，結果引起爭議；由嗰時起，為咗公平／正起見，大會決定「最受歡迎男／女歌星」同「亞太區最受歡迎男／女歌星」同年絕對唔可以由同一位歌手得獎。
直到目前為止，容祖兒係歷屆頒獎典禮嘅最大贏家，合共攞咗77個獎，當中包括25個大獎嘅最高紀錄，數量係眾歌手之冠。

評選準則
2008年各獎項嘅評選準則分為三部分：
公眾投票（20%）－－大眾可經網上（官方網頁tvb.com）、TVB周刊（官方刊物）、短訊、匯應通等參與投票（但傑出表現獎同埋其他幕後大獎冇得公眾投票）。
大會評審（20%）－－包括樂易玲（無綫電視）、馮偉棠（香港電台）、甘菁菁（商業電台）、朱明銳（新城電台）同顧嘉煇五人嘅評分。
無綫音樂統籌委員會（60%）－－包括陳禎祥、陳志雲、何麗全、樂易玲、陳家揚、陳佩華同潘裕佳七人嘅評分。

獲最受歡迎男／女歌星次數排名
2004年及2006年度，「最受歡迎女歌星」各界認為分別係大熱嘅楊千嬅同何韻詩奪得，TVB畀容祖兒蟬聯，引起各界不滿。
2006年度「最受歡迎男歌星」各界認為係大熱嘅古巨基得獎，但最後陳奕迅爆冷得獎，惹來各界批評。[未記出處或冇根據]
2008年度，容祖兒本來係「最受歡迎女歌星」嘅大熱，但大熱倒灶，有傳因TVB認為梅艷芳5奪該獎嘅記錄不容攻破，故此唔畀容祖兒6奪最受歡迎女歌星。[未記出處或冇根據]同時亦有傳係因為楊千嬅以逐漸淡退為由，希望得到TVB最受歡迎女歌星劃上句號。然而，個獎頒畀楊千嬅後，即惹嚟觀眾不滿，直斥TVB造馬。
2009年度「最受歡迎男歌星」得獎者古巨基喺呢一年平平無奇，但最後喺冇競爭對手下得獎，惹來各界批評。
2010年度容祖兒6奪「最受歡迎女歌星」，破梅艷芳5奪該獎嘅記錄。
2014年度容祖兒第10次奪得「最受歡迎女歌星」，亦是最多次數嘅眾歌手，重榮獲「最受歡迎歌星十年大獎」。
2015年度張敬軒成為港澳樂壇天王，容祖兒成為中央樂壇天后。
勁抽福祿壽

《勁抽福祿壽》（英文：The Fortune Buddies）係邵氏兄弟（香港）有限公司同電視廣播有限公司合作拍嘅電影。導演鍾澍佳，監製曾志偉、梁家樹。
勁歌·金曲2 情歌王

《勁歌·金曲2 情歌王》係香港歌手古巨基嘅新曲加精選專輯，喺2008年3月14號推出。
海豚

海豚係鯨目之中，齒鯨亞目嘅海洋哺乳動物。華南水上人就叫佢哋做烏忌、白忌。通常生活喺海度，亦都有生活喺江度（好似中國嘅白鰭豚）。

名
海豚英文「dolphin」呢個字係由古希臘文嘅「δελφίς」而嚟（delphis，意思係「有子宮嘅」），即係「有子宮嘅魚」。由於中文嘅「海豚」呢個詞有個海字，變咗好似只係包含海棲海豚。但係喺科學上，「海豚超科（Delphinoidea）」包括唔係海棲嘅海豚，海洋海豚科（Delphinidae）先至係指海棲嘅海豚。海豚科係齒鯨亞目中種類最多嘅一科，佢哋喺約莫10億年前嘅第三紀中新世就開始進化到而家啦。
海豚種類繁多，而家世界上有17個屬，約40種海豚。佢哋體型都差得幾遠，由最細嘅毛伊海豚（Maui's Dolphin）（1.2米）至最大，有成10米嘅殺人鯨都有。而大部份種類海豚重量通常介乎50到200公斤之間。佢哋嘅蹤跡遍及全世界，成日喺較淺嘅海域及大陸嘅沙洲附近發現。海豚係食肉嘅，佢哋主要食魚同埋墨魚。

智商
海洋海豚科動物智商好高，成年海豚可以高過三歲大嘅人類。所以俾人捉去做表演，甚至用喺軍事用途。

構造
同其他鯨魚比較，海豚有一個長嘴，頭頂又有可以發出超聲波嘅器官，其他鯨就冇（除咗喙鲸科（Ziphiidae）之外）。一般嚟講，海豚有三個胃。佢哋用超音波嚟傳遞信息，重有大腦好發達，有兩個半球可以輪流休息，所以話海豚係可以唔使瞓覺嘅。

海豚嘅傳說
同海豚有關嘅傳說好多，例如，希臘歷史學家羅圖斯圖喺《亞里翁傳奇》呢本書度寫咗一個不可思議嘅故仔：亞里翁係生活喺公元前六世紀列斯堡島一個出名嘅抒情詩人同音樂家，有一次喺意大利巡迴表演後，拎住好多錢搭船返科林敦，途中班水手見錢開眼諗住謀財害命。當時亞里翁求班水手畀佢再唱一首歌，啲水手應承咗。點知，佢嘅歌聲竟然引嚟一大班海豚。佢俾班水手掟咗落海之後，其中一隻就將佢孭到岸邊。除咗呢個故仔之外，海豚救人嘅事件成日都有發生，好似1949年出版嘅《自然史》雜誌，就登咗美國佛羅里達州一個律師嘅老婆俾海水浸親暈咗，附近嘅一隻海豚見到，就將個女人推咗上沙灘嘅事。
根據漁民嘅傳說，如果海豚喺岸邊游，嗰日雖然會風平浪靜，但係過兩日就吹起狂風，海面重好大浪，啲漁民就出唔到海。漁民覺得見到海豚唔老黎，所以會捉好多海豚重殺埋佢哋，結果令海豚數量少咗好多。

保育現狀
呢篇文或呢段裏面嘅觀點、例子、方向未必能夠代表世界各地對呢個題目嘅睇法；亦似乎偏重香港地區。歡迎你去改改佢，或者喺討論頁傾吓點改至好。
響香港，所有海豚都受到法例保護。中華白海豚係唯一原居於香港水域嘅海豚品種。另外一種香港嘅名叫江豚，係鼠海豚嘅一種。
維基同享有多媒體嘅嘢： 海豚
海豚音

海豚音（學名Whistle register，中文多數譯做哨音）係一種聲樂嘅發聲方式，係人類可以發出最高嘅音，由於呢種聲好似哨咁，所以叫哨音。而海豚音呢個俗稱，係因為呢種音同海豚嘅 2000 赫茲至 10 萬赫茲波長高頻超聲波好似，不過實際上並去唔到海豚個赫茲。

定義
海豚音嘅發音方法，到而家其實都冇一個定義或者解釋，因為識海豚音嘅人都好少會公開過海豚音嘅唱法，令海豚音波變成一種稀有必殺技。
有聲學家指出，海豚音係天生學識，冇得練返嚟嘅，不過究竟係唔係冇得練就好難講，事關到而家都冇統一同權威嘅講法。
海象

海象科（Odobenidae）係鰭足目之下三科之中嘅其中一科。
呢一科只係有 1 個屬，同埋一個品種嘅動物，就係海象（Walrus）。

分布
海象大部份都生存喺北冰洋海域。

身體構造
海象嘅最大特徵，係佢哋由犬齒進化成嘅長牙，公同乸都有。不過，目前科學家重係唔知對牙有咩用，可能係用來開貝殼食，又有科學家認為係用來撩（音：liu1）沙床嘅貝類[未記出處或冇根據]。
同海獅一樣，佢哋嘅後肢可以屈前，方便喺陸上行動。
佢哋嘅脛有個脂肪環，喺海上可以當水泡咁用，咁樣可以一啲力都唔使用都可以伸個頭出水。

生活習性
佢哋係群居動物，喺陸上自然就會埋堆。
佢哋食好多唔同類型嘅嘢食，總共有來自 60 屬嘅海洋生物。不過，都係以貝類、蝦、蟹多。有時會食下管蟲、海參、甚至其他鰭足目動物。

天敵
人、殺人鯨、北極熊都係海象嘅天敵。
北極熊多數會趕走佢哋，之後食佢哋啲 BB仔，但係成年嘅海象要殺北極熊一啲都唔難。

養殖動向
最早展示海象嘅動物園係倫敦動物園，係喺1608年展示，第二早嘅係1612年嘅荷蘭，但係早期嘅海象，運到動物園通常養唔到幾日就死咗。直至後期位於德國漢堡嘅動物園先有成功飼養海象嘅記錄。
香港海洋公園嘅最新發展藍圖中，亦包括飼養海象在內。
海豚館

海豚館（海豚水族館）係專門養海豚嘅海獸館、水族館。海豚通常畀人困住響一個大水池裏面。飼養鯨豚類嘅風氣大約喺1860年代開始出現，而第一個正式用作商業嘅海豚館喺1938年開業。直到1970年代，關注動物權益風氣一度收緊對海豚水族館嘅經營，但並無影響歐洲、日本同北美洲嘅擴張。
海豚水族館主要養樽鼻海豚。
海豐

海豐喺中國廣東，家下係汕尾市嘅縣，叫海豐縣。

山
海豐東有龍山。西北有五坡嶺。。

水
海豐南濱海。
海豐有麗江，一名長沙港，上流叫龍津水，出自西北蓮花山，東南會黃姜水，南屈向西，到鹿鏡山，匯為青草澳，合大液水，過大金籠山入海。東北有熱水，南流過九龍山，屈東為大德港，到陸豐，合內河水入海。西便有鳳河水，南同鵝埠水合為小漠港入海。

史
大清時便東有汕尾鎮，縣丞駐。同埋有鵝埠巡司。重有平安廢驛。
海豚座

海豚座（Delphinus）係家下八十八西洋星座之一。佢響天球赤道一帶，佔天球面積189平方度。地球北半球來講，海豚座係夏天嘅星座，即係夏夜會見到。肉眼可以睇到嘅星，約莫30粒到。有一到四等星4粒，即係有4等星4粒。

史
海豚座係古希臘托勒密所編嘅托勒密48星座之一。
海角驚魂

《海角驚魂》（Cape Fear）係一部1991年嘅美國心理驚悚電影，由馬田史高西斯執導，重拍番1962年嘅電影《海角亡魂》。主演係羅拔迪尼路、Nick Nolte、謝茜嘉蘭芝、茱麗葉露薏絲，舊版電影嘅主演格力哥利柏、羅拔米湛、馬田波森都有客串。
《海角驚魂》係馬田史高西斯同羅拔迪尼路嘅第七次合作嘅電影。
海豚科

海豚科（學名：Delphinidae），係鯨目嘅一種科，下面有海豚屬同各種海豚嘅近親。
前323年

前323年係平年。

大件事
亞歷山大大帝返希臘途中死喺巴比倫。